प्रधानमन्त्रीले दिए कप्तान ज्ञानेन्द्र मल्ललाई बधाई
प्रधानमन्त्री केपी शर्मा ओलीले नेपाली क्रिकेट टोलीको कप्तानी सम्हालेकोमा ज्ञानेन्द्र मल्ललाई बधाई दिएका छन् । शुक्रबार दिउँसो १ बजेर २ मिनेटमा ट्वीट गर्दै उनले कप्तान मल्ललाई शुभकामनासहित उनको नेतृत्वमा नेपाली क्रिकेटले नयाँ उचाइ प्राप्त गर्ने विश्वाससमेत लिएका छन् । 
काठमाडौँ — प्रधानमन्त्री केपी शर्मा ओलीले नेपाली क्रिकेट टोलीको कप्तानी सम्हालेकोमा ज्ञानेन्द्र मल्ललाई बधाई दिएका छन् । शुक्रबार दिउँसो १ बजेर २ मिनेटमा ट्वीट गर्दै उनले कप्तान मल्ललाई शुभकामनासहित उनको नेतृत्वमा नेपाली क्रिकेटले नयाँ उचाइ प्राप्त गर्ने विश्वाससमेत लिएका छन् । गत बुधबार मल्ल नेपाली क्रिकेट टोलीका नयाँ कप्तान बनेका थिए । उनले लामो समयदेखि नेपाली क्रिकेट हाँकिरहेका पारस खड्काको स्थान लिएका थिए । पारसले तीन साताअघि कप्तानी पदबाट राजीनामा दिएका थिए । पारसले दशक नेपाली टोलीको कप्तानी गर्दा ज्ञानेन्द्रले अधिकांस समय उपकप्तानको जिम्मेवारी सम्हालेका थिए  ।नेपाली क्रिकेट टोलीको कप्तान छानिनु भएकोमाज्ञानेन्द्र मल्ललाई हार्दिक बधाई दिन चाहन्छु । उहाँको नेतृत्वमा नेपाली क्रिकेटले नयाँ उचाई प्राप्त गर्ने विश्वास सहित शुभकामना व्यक्त गर्दछु ।